钦定古今图书集成/明伦汇编/官常典/第464卷 > 蔡那
## 钦定古今图书集成/明伦汇编/官常典/第464卷 > 蔡那

按《宋书宗越传》：“那，南阳冠军人也。家素富，而那兄局
善接待宾客，客至无少多，皆资给之，以此为郡县所
优异，蠲异调役。那始为建福戍主，渐至大府将佐。太
宗初，为建安王休仁司徒中兵参军，南讨。那子弟皆
在襄阳，为刘胡所执。胡每战辄悬之城外，那进战愈
猛，以功封平阳县侯，食邑五百户，稍至刘韫抚军司”
马，宁蛮校尉，加宁朔将军。泰豫元年，以本号为益州
刺史、宋宁太守。未拜，卒，追赠辅师将军，馀如故，谥曰
“平侯。”